Jam një inxhinier industrial.
Qëllimi i jetës sime ka qenë gjithmonë që të krijoj
shumë e më shumë produkte
në sa më pak kohë e burime.
Ndërsa punoja per Toyota
dija vetem si të ndërtoj makina,
derisa u takova me Dr.Akira Miyawaki
i cili erdhi në kompaninë tonë për të krijuar një pyll
me qëllim që të neutralizojë gjurmën e karbonit.
Isha aq i mahnitur
saqë vendosa të mësoj metodologjinë e tij
duke ju bashkuar ekipit të tij si vullnetar.
Së shpejti, fillova të krijoj një pyll
në oborrin e shtëpisë sime,
dhe ja siç duket pas tri vjetesh.
Këto pyje,
krahasuar me plantacionet tradicionale,
rriten 10 herë më shpejt,
janë 30 herë më të dendur,
dhe me 100 herë më shumë biodiversitet.
Pas dy vjetesh që pylli ekzistonte në oborrin tonë
kam vërejtur se uji nëntokësor
nuk është tharë gjatë verës,
kurse numri i zogjve në këtë zonë
është dyfishuar.
Kualiteti i ajrit është bërë më i mirë,
dhe ne filluam vjeljen e frutave sezonale
të cilat rriteshin pa mund
mu në oborrin e shtëpisë sonë.
Doja të krijoja më shumë pyje të tilla.
Isha aq i prekur nga këto rezultate
saqë doja të krijoja të tilla pyje
me mendjemprehtësinë me të cilen krijojmë vetura,
shkruajmë programe apo bëjmë çfarëdo biznesi bashkëkohor,
kështu që themelova një kompani
te bazuar mbi sherbimin gjithepershires
për të krijuar këto pyje natyrale, vendore.
Por për ta bërë pyllëzimin një biznes bashkëkohor
apo një industri, duhet që të standardizojmë
procesin e pyllëzimit.
Kështu ne vleresuam sistemin e prodhimit të Toyota-s
të njohur për kualitetin dhe efikasitetin
për procesin e pyllëzimit.
P.sh., thelbi i TPS
Sistemit prodhues të Toyota-s, mbështetet në HEIJUNKA,
e cila e bën prodhimin
e modeleve të ndryshme të veturave
në një linjë të vetme montimi.
Ne zëvendësuam makinat me peme,
qe na sherben ne bërjen e pyjeve shumë-shtresorë.
Këto pyje përdorin 100 përqind hapësirën vertikale.
Ato po ashtu janë të aq dendura
saqë as mund të ecni nëpër to.
P.sh., mund të krijojmë një pyll me 300 drunj
në një hapësirë të vogël sa vendparkimi i gjashtë veturave.
Në mënyrë që të zvogëlojmë koston dhe gjurmët tona të karbonit,
filluam përdorimin e biomasës vendore
si permiresues e plehërues të tokës.
P.sh., lëvozhgat e kokosit, të thërrmuara në një makinë
përzihen me kashtën e orizit,
pluhurin e orizimit e përzier me pleh organik
e gjithe kjo hidhet në dheun
ku eshte mbjelle pylli.
Pasi ështe mbjelle, përdorim bar dhe kashtë orizi
për të mbuluar dheun
në mënyrë që i gjithë uji që shkon për ujitje
të mos avullohet përsëri në atmosferë.
Duke përdorur këto teknika të thjeshta,
ne sot mund të krijojmë një pyll
me çmim të ulët sa çmimi i një iPhone.
Sot, ne jemi duke krijuar pyje për shtëpi,
shkolla, e madje edhe fabrika e korporata.
Por kjo nuk mjafton.
Ka numër të madh njerëzish
të cilët duan t'i marrin çështjet në dore.
Le të ndodhë.
Sot, ne jemi duke punuar në një platformë interneti
ku do t'i publikojmë metodologjitë tona,
në një burim të hapur,
me të cilat çdokush dhe të gjithë
mund të krijojnë pyjet e tyre
pa prezencën tonë fizike në vend,
duke përdorur metodologjitë tona.
Me një klikim butoni,
ata do të kenë mundësinë të njohin të gjitha llojet vendore
të vendit të tyre.
Me instalimin e një pjese elektronike në vend,
ne mund të bëjmë testimin e dheut nga largësia,
që të mund të japim udhëzime hap-pas-hapi
në krijimin e pyllit, nga largësia.
Ne po ashtu mund të mbikëqyrim rritjen e pyllit
pa qenë prezent në vend.
Kjo metodologji, besoj
ka potencial.
Duke e shpërndarë, ne në fakt mund të rikthejmë pyjet tona vendore.
Tani, kur të ktheheni në shtëpi,
nëse e shini një copë toke të pa punuar,
sillni ndërmend se ka potencial që të shndërrohet në një pyll.
Ju faleminderit shumë. Faleminderit